Keskustelu:K. J. Ståhlbergin kyyditys

message: Teoksen "Puheita ja kirjoituksia" julkaisutieto (1972) ei kerro itse artikkelin alkuperäistä julkaisuajankohtaa. Se saattaisi ilmetä kirjasta, jos kellä sattuu se olemaan. --Ulrika 31. elokuuta 2009 kello 08.19 (EEST)
replies: text: Toden totta, hätiköin. Noh, yksi kappale kirjaa näyttäisi olevan kirjaston hyllyssä, jos ehdin niin käväisen tänään katsomassa kaupungille lähtiessä. Saa sitten sivunumerotiedon samalla. – Haltiamieli 31. elokuuta 2009 kello 13.22 (EEST)
replies: text: : Kävin tarkistamassa kirjan kirjastossa. Kyseinen teksti on kirjaa varten kirjoitettu, joten julkaisuvuosi on tosiaan 1972. – Haltiamieli 1. syyskuuta 2009 kello 17.40 (EEST)
thread_title:  (Ensimmäinen keskustelu) 

message: Tekee mieli katsella, miten itse kyydityksen motiivi on kirjallisuudessa käsitetty. Antaisi ryhtiä artikkeliin, jossa nyt on hieman syyt ja seuraukset lomittain.--Juha Kämäräinen 5. helmikuuta 2012 kello 12.36 (EET)
replies: text: Johdannossa sanotaan nyt näin: "Kaarlo Juho Ståhlbergin kyyditys oli Lapuan liikkeen poliittisista syistä tekemä sieppaus eli muilutus, jolla entinen presidentti Kaarlo Juho Ståhlberg yritettiin vastoin tahtoaan kuljettaa yli itärajan." Eikö tämä ole yleistystä? Katselen tätä tarkemmin kirjallisuudesta.--Juha Kämäräinen 5. helmikuuta 2012 kello 15.42 (EET)

text: Ainakin Lehtolan (2010) perusteella tuo pitäisi muuttaa. Kyyditys sai alkunsa jääkäritaustaisten upseerien keskuudesta ja sen toteuttivat Suomen Lukon jäsenet mutta Lapuan liikkeen johto oli jo tuossa vaiheessa kieltänyt jäsenistöään tekemästä kyydityksiä, joskin Lapualaisuus oli tapahtumien ilmeinen ideologinen tausta. Katson ehtisinkö tehdä joitain lisäyksiä tänään tai alkuviikosta. Lisäksi, pitäisikö tuo Kyydityksen idea -kappale siirtää tuohon Taustan ja Kyydityksen väliin ja nimetä uudelleen hieman paremmin? -Myrkky100 5. helmikuuta 2012 kello 22.18 (EET)
replies: text: :Siivoilen tuon Kyyditys-kappaleen kuntoon ja siirrän ongelmamallinetta tilanteen mukaan eteenpäin, jos sopii. --Juha Kämäräinen 6. helmikuuta 2012 kello 16.41 (EET)
replies: text: ::Jep. Olen puolestani ajatellut, että tuon "Taustaa" kappaleen voisi muuttaa käsittelemään henkilötaustat ja laajennetut ideologiat ja sitten siirtää sen alle tuo "Kyydityksen idea" jossa käsiteltäisiin esitetyt teoriat Sortavalan seurahuoneen tapahtumista sekä upseerien myöhemmät peittelytoimet. Seurauksia käsittelevää kappaletta voisi myös laajentaa ja sitten koko hoito pitäisi tarkastaa ristiin K. M. Walleniuksesta kertovan artikkelin kanssa, siellä näkyy olevan aika yksioikoinen kuvaus tapahtumista. Sanotaan vaikka että yritän ehtiä ainakin alkuun tällä viikolla, ettei nyt tulisi lupailtua liikoja, pitää tonkia esille muutakin aineistoa kuin tuo Lehtolan kirja. -Myrkky100 6. helmikuuta 2012 kello 21.55 (EET)
replies: text: :::Hyvänoloinen suunnitelma. Minulla on Lehtolan lisäksi Siltalan väitöskirja ja WSOY:n Suomen historia. Lähinnä kuvalähteiksi löytyi kirjastosta myös työväen muistelmakokoelma Lapuan laki vai kansanvalta? sekä J. Niinistön Lapuan liike: kuvahistoria kansannoususta 1929-1932.--Juha Kämäräinen 7. helmikuuta 2012 kello 08.33 (EET)
replies: text: ::::Tästä voi olla myös hyötyä: HELSINKI 1930 [Kartta-aineisto] : Helsingin karttakirja : kartbok över Helsingfors = Helsingfors 1930 --Juha Kämäräinen 7. helmikuuta 2012 kello 08.38 (EET)
replies: text: :::::Löysin myös tuon Siltalan sekä Vares, Uola & Kajander: Suomen Eduskunta 100 vuotta III: Kansanvalta koetuksella niteen. Pistin nyt tuon taustan laajentamisen alulle. -Myrkky100 8. helmikuuta 2012 kello 23.49 (EET)
Taustassa on nyt minun nähdäkseni ne elementit jotka siihen tarvitaan: oikeistoradikalismitilanne, Ståhlbergin henkilöhistoria ja sytykkeenä toiminut kommunistilakiasia. Teen seuraavaksi "Kyydityskäsky" (tjs.) nimisen luvun johon tulee Sortavalan seurahuoneen tapahtumat, Walleniuksen myöhemmät peittely-yritykset ja erottelu vallankaappausyritys/upseerien yhteinen idea/Kuussaaren humalainen päähänpisto -teorioista. "Selvittely ja vaikutukset" luvun pari ensimmäistä kappaletta on varmaan tarkoituksenmukaista siirtää siihen. -Myrkky100 9. helmikuuta 2012 kello 22.30 (EET)
thread_title: Motiivi

message: Erityisesti osa 'Kyyditys' on nyt liian yksityiskohtainen tarina, ilmeisesti pääosin Lehtolan (2010) pohjalta - tiivistettävä ja muotoiltava tietosanakirjamaisemmaksi.--Juha Kämäräinen 5. helmikuuta 2012 kello 15.55 (EET)
Linkitin oikeistoradikaalien "halun vahvan hallitusvallan luomiseen" autoritaarisuutta käsittelevään artikkeliin, kaipailisin toista mielipidettä onko linkki järkevä. -Myrkky100 8. helmikuuta 2012 kello 23.49 (EET)
thread_title: Muoto

message: Niinistö, Jussi: Suomalaisia vapaustaistelijoita s. 81, NIMOX KY, 2003. Helsinki ei pidä paikkaansa. Sivunumero tarkistettava, lienee useitakin.--Juha Kämäräinen 8. helmikuuta 2012 kello 21.21 (EET)
replies: text: ainakin sivulle 130 voi viitata, mutta ei liene parhaita lähteitä--Juha Kämäräinen 8. helmikuuta 2012 kello 21.37 (EET)
replies: text: :Tulkintani oli väärä, kun tarkistuksen lähdekin oli väärä. Palautin muutaman version takaisinpäin.--Juha Kämäräinen 8. helmikuuta 2012 kello 21.43 (EET)
Tasavallan presidentit. Tasavalta perustetaan 1919–1931: tähän on useita viittauksia. Ainakin yksi copyvio löytynyt. --Juha Kämäräinen 11. helmikuuta 2012 kello 09.32 (EET)

text: :Kaikki viittaukset tähän lähteeseen käyttäjän 193.142.23.208 jäljiltä copyvioja. Osaa on jo muokattu.

text: :Käyttäjän 193.142.23.208 jäljiltä löydetyt copyviot enimmäkseen kai korjattu. Huutia hänelle.--Juha Kämäräinen 15. helmikuuta 2012 kello 19.21 (EET)
thread_title:  Viittausten tarkistuksia 

message: Selvittelyä ja vaikutuksia -kappaleessa on nyt päällekkäisyyksiä Kyydityskäsky-kappaleen kanssa ja kappale on muutenkin sekava. Otan ehtiessäni työn alle, tulisi nähdäkseni sisältää eri teoriat Walleniuksen motiiveista, eri oikeusasteiden päätökset ja laajemmat poliittiset seuraukset. -Myrkky100 16. helmikuuta 2012 kello 00.16 (EET)
replies: text: Erotinkin sitten oikeuskäsittelyn omaksi kappaleekseen, tuon viimeisen kappaleen kun vielä korjailee ja laajentaa niin olen henk. koht. tähän tyytyväinen. Yritän ehtiä katsomaan sitä huomenissa. - Myrkky100 20. helmikuuta 2012 kello 23.45 (EET)
thread_title:  (Selvittelyä ja vaikutuksia -kappaleessa...) 

message: Tasavallan presidentit. Tasavalta perustetaan 1919–1931 -kirja puhuu Itäisestä Rantatiestä Kulosaaressa. Sellaista ei ole. Sen sijaan siellä on ollut Södra Strandvägen (Ståhlbergin mukaan Etelärantatie, Ståhlberg 1986,144). Nykyään sen paikalla on Armas Lindgrenin tie. Korjaan Ståhlbergin perusteella ajankohdan mukaiseen asuun.--Juha Kämäräinen 17. helmikuuta 2012 kello 19.32 (EET)
thread_title: Väärä kadunnimi

message: Tuosta kohdasta "Lapuan liikkeen tukema hallituksen esitys, joka olisi heikentänyt parlamentarismia, torjuttiin eduskunnassa" olisi kiva tietää vähän enemmän. Siis mikä esitys ja mitä sisälsi? --Risukarhi (keskustelu) 13. maaliskuuta 2012 kello 23.10 (EET)
replies: text: Ehdin jo palauttaa tuon Vares, Uola & Majanderin kirjastoon, yritän huomenissa ehtiä poiketa vilkaisemaan tuon lakiehdotuksen sisällön. Ainakin tuosta yleisölehterillä puhelimen kanssa vaalia seuranneesta Kosolasta olen varma että asia mainittiin ko. teoksessa mutta jätän tuon lähdekyselyn paikalleen siksi aikaa kunnes saan kirjan taas käsiini. --Myrkky100 (keskustelu) 14. maaliskuuta 2012 kello 19.00 (EET)
replies: text: :Kaivoin kirjan itse esiin, ja totesin, että tuo Kosola-juttu tosiaan oli siellä (jotenkin jäi meikäläiseltä noteeraamatta artikkelia Vihtori Kosola kirjoittaessani). Ja oli siellä siitä lakiesityksestäkin. Tarkensin sitä kohtaa hieman artikkelissa. --Risukarhi (keskustelu) 14. maaliskuuta 2012 kello 19.28 (EET)
thread_title: Muita parannusehdotuksia

message: Mielestäni sisältö, laajuus ja lähdepohja ovat jo joltisella tolalla. Myös artikkelin alkuvaiheissa mukaan uitettu copyvio on mielestäni saatu siivotuksi pois.--Juha Kämäräinen (keskustelu) 21. marraskuuta 2012 kello 16.12 (EET)
# perusasiat käsitellään ihan ok ja aukottomasti.
# lähde merkitty. 
# tietolaatikkomalline puuttuu. onko meillä mitään sopivaa?
# viitteistys lähes aukoton. 
# laaja.
# monta lähdettä.
# lähteet käsittelevät aihetta.
# kuvitus.
# kieli ok. (turhan tiheä viitteistys haittaa välillä luettavuutta)
# luokittelu ok.
# kielilinkkejä ei taida olla. yleisilme ok.
# artikkelin historia: ilmeisesti nämä IP:n lisäykset  on tarkastettu? Muuten artikkelin historia koostuu luotettavalta vaikuttavista lisäyksistä.
replies: text: 11/11 -> Lupaava artikkeli. Hyvää työtä. Gopase+f (keskustelu) 22. marraskuuta 2012 kello 11.06 (EET)

text: En yleensä osallistu Lupaava-arviointeihin, mutta kun nyt tähän yllytin, niin sanottakoon täälläkin, että itse olisin ehdottanut tätä suoraan hyväksi. Nähdäkseni tässä on kaikki oleellinen. --Risukarhi (keskustelu) 24. marraskuuta 2012 kello 16.56 (EET)

text: Sama täällä, merkitsen. --Cary (keskustelu) 24. marraskuuta 2012 kello 22.36 (EET)
</div>
thread_title: Lupaava artikkeli -ehdotus

message: Artikkeli on lupaava, mutta se on varsin (todella) kattava. Lupavuuskeskustelussa historiaan perehtynyt käyttäjä Risukarhi sanoi "Nähdäkseni tässä on kaikki oleellinen". Olen kyllä aika pitkälti samaa mieltä, joten miksei tämä voisi olla suositeltu. Onko kehitysajatuksia? Johdantoa voisi musta ainakin laajentaa hieman. --PtG (keskustelu) 30. marraskuuta 2019 kello 13.48 (EET)
replies: text: Tässä satunnaisia parannusehdotuksia, jotka voi oman harkinnan mukaan sivuuttaa.

text: * Pidempi johdanto. Pitäisi olla tiivistelmä artikkelin sisällöstä, ei pelkästään lyhyt määritelmä. Noin neljä kappaletta olisi sopiva pituus. Hyvä tiivistelmä on tärkeä erityisesti pidemmissä artikkeleissa, joita ei välttämättä jaksa jokainen paikalle sattunut lukea kokonaan.

text: * Ståhlbergin sijoittumista poliittiselle kartalle voisi tarkemmin avata. Ståhlbergin kilpailija Mannerheim mainitaan oikeiston ehdokkaana, mutta myös Ståhlberg oli lähinnä(maltillinen) oikeistolainen.

text: * Armeijassa vallineesta asenneilmapiiristä ja kantahenkilökunnan suhtautumisesta Lapuan liikkeeseen ja muilutuksiin voisi kirjoittaa taustaluvussa lisää.

text: * Lisää operaation suunnittelusta. Nyt puhutaan vain välittömästi tapahtumiin johtaneesta ryyppyreissusta. Ilmeisesti asiasta oli aiemmin kuitenkin vähintään ohimennen puhuttu, kun pelkkä ”Helsinkiin soittaminen” riitti kiertoilmaukseksi kyyditykselle ja kyyditysporukkakin saatiin suhteellisen nopeasti kasaan.

text: * ”Ståhlbergiin, jota vastaan oli oikeiston piirissä propagoitu voimakkaasti koko kesän.” Propagoinnin luonteesta ja sisällöstä voisi olla ehkä hieman enemmän, 1-2 virkettä.

text: * ”Valvojain kerhosta” voisi kertoa hieman lisää. Samoin Suomen lukosta, nyt asia mainitaan ohimennen Kyydityskäsky-luvussa, mutta yhdistyksen luonnetta ja liittymistä kokonaisuuteen avataan vasta myöhemmin.

text: * ”Tämän selvitellessä kyydittävänsä henkilöllisyyttä.” Viitataanko tällä Ståhlbergiin? Mitä selvittämistä on entisen presidentin henkilöllisyydessä? Saiko Janné epäselvät ohjeet vai epäilikö hän ymmärtäneensä väärin? Vai tuottiko ongelmia Ståhlbergin tunnistaminen?

text: * Onko kyydityskäskysähkeen sanatarkasta sisällöstä tietoa tai vähintäänkin suuntaa-antavaa rekonstruktiota? Ei kovin olennaista, mutta sinänsä kiinnostavaa.

text: * Kyydityskäsky-luku on yleisesti hieman vaikeaselkoinen, mutta se johtunee enemmän tapahtumien yleisestä kaoottisuudesta ja epäselvästä komentoketjusta kuin tekstin suoranaisista puutteista.

text: * Kyydittäjien henkilöllisyydet tulevat esiin vasta Oikeuskäsittely-luvussa. Aiemminkin voisi asiasta mainita jotain, esimerkiksi se, miten nämä herrat liittyivät Kuussaareen, Jaskariin ja Jannéen oikein liittyivät ja miksi juuri he valikoituivat kyydittäjiksi.

text: * ”Lapuan liikkeen lehti Aktivisti yllytti helmikuussa 1931 murhaamaan Ståhlbergin.” Tästä voisi kirjoittaa vähän lisää (1 virke), lähteessä näyttikin olevan tarkemmin.

text: * " -> ” (Olisin tehnyt tämän itse, mutta pitää lähteä töihin.)

text: --Miihkali (keskustelu) 4. joulukuuta 2019 kello 16.05 (EET)
replies: text: :Olen lisäillyt jonkun verran suunnittelusta (tosin ilmeisesti kyseinen keikka oli oikeasti varsin sekava, vaikka Ståhlbergia kohtaan oli ehkä ollut jotain suunnitelmia), Ståhlbergin vastaisuudesta, kyydittäjistä heti kyydityskäskyvaiheisiin, murhayllytyksestä sekä korjannut tuon ”Tämän selvitellessä kyydittävänsä henkilöllisyyttä.” -virkkeen parempaan kuntoon. En oikein tiedä, mihin tuolla kohtaa viitattiin, mutta Ståhlbergin asuntoa kyyditsijät ilmeisesti etsivät jonkin aikaa. Johdantoa parantelen vielä jossain välissä. --PtG (keskustelu) 1. tammikuuta 2020 kello 13.37 (EET)
</div>
thread_title:  Arkistoitu vertaisarviointi